CELEX: 32016D0260
Language: bg
Date: 2016-02-23 00:00:00
Title: Решение за изпълнение (ЕС) 2016/260 на Комисията от 23 февруари 2016 година за изменение на Решение 2006/80/ЕО по отношение на Полша (нотифицирано под номер С(2016) 965)

25.2.2016   
            
            
               BG
            
            
               Официален вестник на Европейския съюз
            
            
               L 49/9
            
         РЕШЕНИЕ ЗА ИЗПЪЛНЕНИЕ (ЕС) 2016/260 НА КОМИСИЯТА
   от 23 февруари 2016 година
   за изменение на Решение 2006/80/ЕО по отношение на Полша
   
      
         (нотифицирано под номер С(2016) 965)
      
   
   (само текстът на полски език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2008/71/ЕО на Съвета от 15 юли 2008 г. относно идентификацията и регистрацията на прасета (1), и по-специално член 3, параграф 2 от нея,
   като има предвид, че:
   
               (1)
            
            
               В Директива 2008/71/ЕО се установяват минималните изисквания за идентификация и регистрация на животни, без да се засягат по-подробните правила на Съюза, които могат да бъдат установени за ликвидиране на болести или за контролни цели.
            
         
               (2)
            
            
               Съгласно член 3, параграф 1 от Директива 2008/71/ЕО държавите членки гарантират, че компетентният орган разполага с актуален списък на всички стопанства на тяхната територия, в които се отглеждат животни, попадащи в обхвата на същата директива.
            
         
               (3)
            
            
               В член 3, параграф 2 от Директива 2008/71/ЕО се предвижда възможността да се разреши на държавите членки да изключват от изисквания съгласно член 3, параграф 1 от същата директива списък на стопанствата физически лица, които държат само едно животно, предназначено за лична употреба или консумация, при условие че това животно е обект на проверките, предвидени в посочената директива, преди извършването на каквото и да е движение.
            
         
               (4)
            
            
               С Решение 2006/80/ЕО на Комисията (2) се разрешава на определени държави членки да прилагат дерогацията, предвидена в член 3, параграф 2 от Директива 2008/71/ЕО по отношение на стопанства, в които се отглежда само едно прасе.
            
         
               (5)
            
            
               Полша е сред държавите, на които е разрешено да прилагат дерогацията, предвидена в член 3, параграф 2 от Директива 2008/71/ЕО по отношение на стопанства, в които се отглежда само едно прасе.
            
         
               (6)
            
            
               Полша е поискала да бъде оттеглено предоставеното ѝ съгласно член 3, параграф 2 от Директива 2008/71/ЕО разрешение по отношение на стопанства, в които се отглежда само едно прасе, и е приложила изискванията за идентификация и регистрация съгласно посочената директива.
            
         
               (7)
            
            
               Въз основа на тази информация е целесъобразно да бъде заличено вписването на Полша в списъка в приложението към Решение 2006/80/ЕО във връзка с прилагането на разрешението по член 3, параграф 2 от Директива 2008/71/ЕО по отношение на стопанства, в които се отглежда само едно прасе.
            
         
               (8)
            
            
               Поради това приложението към Решение 2006/80/ЕО следва да бъде съответно изменено.
            
         
               (9)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2006/80/ЕО се заменя с текста в приложението към настоящото решение.
   Член 2
   Адресат на настоящото решение е Република Полша.
   
      Съставено в Брюксел на 23 февруари 2016 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 213, 8.8.2008 г., стр. 31.
   
      (2)  Решение 2006/80/ЕО на Комисията от 1 февруари 2006 г. за предоставяне на определени държави-членки на дерогацията, предвидена в член 3, параграф 2 от Директива 92/102/ЕИО на Съвета относно идентификацията и регистрацията на животни (ОВ L 36, 8.2.2006 г., стр. 50).
   
      ПРИЛОЖЕНИЕ
      
         
            „ПРИЛОЖЕНИЕ
            Държави членки, на които се разрешава да прилагат дерогацията, предвидена в член 3, параграф 2 от Директива 2008/71/ЕО по отношение на стопанства, в които се отглежда само едно прасе:
            
                         
                     
                     
                        Чешка република
                     
                  
                         
                     
                     
                        Франция
                     
                  
                         
                     
                     
                        Италия
                     
                  
                         
                     
                     
                        Португалия
                     
                  
                         
                     
                     
                        Словения
                     
                  
                         
                     
                     
                        Словакия“